**ПРАВИЛНИК О ОНЕСПОСОБЉАВАЊУ ОРУЖЈА**

„Службени гласник РС“, бр. 9/16 и 96/16

Члан 1

Овим правилником прописују се поступак, услови и начин онеспособљавања оружја.

Члан 2

Оружје се онеспособљава на захтев власника регистрованог оружја, који се подноси правним лицима и предузетницима овлашћеним за испитивање, жигосање и обележавање оружја, правним лицима и предузетницима овлашћеним за производњу оружја или правним лицима и предузетницима овлашћеним за поправку и преправку оружја (овлашћени сервисери).

Члан 3

Оружје се трајно онеспособљава тако да губи својства оружја, а на следећи начин:

1) пиштољи (осим аутоматских):

(1) цев: заварити чеп или шипку (пречника калибра цеви) у цеви од лежишта метка минималне дужине 2/3 дужине цеви; или у првој трећини цеви од лежишта метка избушити три рупе (које морају бити величине целог пречника; једну иза друге, или просећи канал у облику латиничног слова V (максимална ширина 25 мм, угао 60° ± 5°) или просећи уздужни канал (ширина 8-10 мм дужина ≥ 52 мм) на истим местима као за рупе, заваривањем испунити комплетно лежиште метка,

(2) цев: одстранити резањем уводник метка,

(3) навлака: машинском обрадом исећи предњи део блока навлаке којим се затвара лежиште метка под углом најмање 45 степени, уклонити или скратити ударну иглу, заварити отвор ударне игле и машинском обрадом уклонити делове за брављивање у навлаци,

(4) рам: уклонити уводник метка, машинском обрадом уклонити најмање 2/3 дужине клизача навлаке са обе стране рама, заварити задржач навлаке и спречити расклапање пиштоља са полимерним рамом заваривањем,

(5) магацин: тачкасто заварити магацин за рам или рукохват, у зависности од конструкције оружја или ако нема магацина извршити тачкасто заваривање у отвору за магацин;

2) револвери:

(1) цев: чврсто заварити чеп или шипку (пречника калибра цеви) у цеви од почетка цеви минималне дужине 2/3 дужине цеви; или у првој трећини цеви од почетка цеви избушити три рупе (које морају бити величине целог унутрашњег пречника; једну иза друге) или просећи канал у облику латиничног слова V (максимална ширина 25 мм, угао 60° ± 5°) или просећи уздужни канал (ширина 8-10 мм, дужина ≥ 52 мм) на истим местима као за рупе,

(2) цев: обезбедити да се не може одвојити цев од рама уградњом попречне осовине и учврстити је заваривањем или заварити цев за рам,

(3) добош: разбушити сва лежишта метка у добошу минимално на 2/3 његове дужине тако што ће се машинском обрадом исећи кружни прстен већи од пречника чауре и заварити осовину добоша како би се спречило уклањање добоша са рама,

(4) механизам за окидање: одстранити ударну иглу и заварити или повећати отвор ударне игле,

(5) револвери који се пуне са предње стране на црни барут: заварити или уклонити нипле (испупчења) и заварити отворе;

3) једнометно дуго ватрено оружје (непреламајуће):

(1) цев: пробушити и спојити цев и сандук осовином (пречник ≥ 50% лежишта метка, најмање 4,5 мм) кроз лежиште метка,

(2) цев: заварити осовину или шипку (пречника калибра цеви) у цеви од лежишта метка минималне дужине 2/3 од дужине цеви; или у првој трећини цеви од лежишта метка избушити 6 рупа (које морају бити најмање 2/3 пречника отвора код оружја са глатком цеви и величине целог пречника код свих осталих врста оружја; једну иза друге,) или просећи канал у облику латиничног слова V (максимална ширина 25 мм, угао 60° ± 5°) или просећи уздужни канал (ширина 8-10 мм, дужина ≥ 52 мм) на истим местима као за рупе и заваривањем испунити комплетно лежиште метка,

(3) затварач: уклонити или скратити ударну иглу, машинском обрадом исећи чело затварача под углом од најмање 45 степени и заварити отвор ударне игле;

4) преламајуће ватрено оружје (са глатком цеви, олученом цеви, комбиновано):

(1) цев: заварити чеп или шипку (пречника калибра цеви) у цеви од лежишта метка минималне дужине 2/3 дужине цеви; или у првој трећини цеви од лежишта метка избушити 6 рупа (које морају бити најмање 2/3 пречника отвора код оружја са глатком цеви и величине целог пречника код свих осталих врста оружја; једну иза друге) или просећи канал у облику латиничног слова V (максимална ширина 25 мм, угао 60° ± 5°) или исеците уздужни канал (ширина 8-10 мм, дужина ≥ 52 мм) на истим местима као за рупе и заваривањем испунити комплетно лежиште метка,

(2) цев: попречно пробушити и убацити осовину (пречник ≥ 50% лежишта метка, најмање 4,5 мм) кроз лежиште метка и учврстити је заваривањем,

(3) глава: машинском обрадом направити конусни канал од минимум 60 степени на предњем делу блока (главе) којом се затвара лежиште метка,

(4) механизам за окидање: одстранити ударну иглу и заварити (или повећати) отвор ударне игле;

5) репетирајуће дуго ватрено оружје (са глатком цеви, олученом цеви):

(1) цев: пробушити и спојити цев и сандук осовином (пречник ≥ 50% лежишта метка, најмање 4,5 мм) кроз лежиште метка,

(2) цев: заварити осовину или шипку (пречника калибра цеви) у цеви од лежишта метка минималне дужине 2/3 од дужине цеви; или у првој трећини цеви од лежишта метка избушити шест рупа (морају бити најмање 2/3 пречника отвора код оружја са глатком цеви и величине целог пречника код свих осталих врста оружја; једну иза друге) или просећи канал у облику латиничног слова V (максимална ширина 25 мм, угао 60° ± 5°) или просећи уздужни канал (ширина 8-10 мм, дужина ≥ 52 мм) на истим местима као за рупе и заваривањем испунити комплетно лежиште метка,

(3) затварач: одстранити или скратити ударну иглу, машинском обрадом исећи чело затварача под углом од најмање 45 степени и заварити отвор ударне игле,

(4) магацин: тачкасто заварити магацин за рам или рукохват, у зависности од конструкције оружја или ако нема магацина, извршити тачкасто заваривање у отвору за магацин. За цевасти магацин убацити попречно осовину, минималног пречника 4,5 мм кроз магацин и рам. Осовину причврстити заваривањем;

6) полуатоматско ватрено оружје (са глатком цеви, олученом цеви):

(1) цев: пробушити и спојити цев и сандук осовином (пречник ≥ 50% лежишта метка, најмање 4,5 мм) кроз лежиште метка,

(2) цев: убацити и заварити чеп или шипку (пречника калибра цеви) у цеви од лежишта метка минималне дужине 2/3 од дужине цеви; или у првој трећини цеви од лежишта метка избушити шест рупа (које морају бити најмање 2/3 пречника отвора код оружја са глатком цеви и величине целог пречника код свих осталих врста оружја; једну иза друге) или просећи канал у облику латиничног слова V (максимална ширина 25 мм, угао 60° ± 5°) или просећи уздужни канал (ширина 8-10 мм, дужина ≥ 52 мм) на истим местима као за рупе и заваривањем испунити комплетно лежиште метка,

(3) цев: одстранити уводник метка,

(4) затварач: уклонити или скратити ударну иглу, машинском обрадом исећи чело затварача под углом од најмање 45 степени и заварити отвор ударне игле. Одстранити тело затварача, заменити га челичним делом и заварити га или смањити тело затварача за најмање 50% и заварити га,

(5) поклопац сандука: ослабити поклопац за затварање сандука или онемогућити растављање заваривањем,

(6) механизам за полуаутоматски рад: уништити клип и систем за позајмицу гасова сечењем или заваривањем,

(7) магацин: тачкасто заварити магацин за рам или рукохват, у зависности од конструкције оружја или ако нема магацина, извршити тачкасто заваривање у отвору за магацин;

7) аутоматско ватрено оружје: аутомати, војничке пушке, пушкомитраљези и митраљези:

(1) цев: пробушити и спојите цев и сандук осовином (пречник ≥ 50% лежишта метка, најмање 4,5 мм) кроз лежиште метка,

(2) цев: убацити и заварити чеп или шипку (пречника калибра цеви) у цеви од лежишта метка минималне дужине 2/3 од дужине цеви; или у првој трећини цеви од лежишта метка избушити шест рупа (које морају бити величине целог пречника отвора код оружја; једну иза друге) или просећи канал у облику слова V (максимална ширина 25 мм, угао 60° ± 5°) или просећи уздужни прорез (ширина 8-10 мм, дужина ≥ 52 мм) на истим местима као за рупе и заварити у лежишту метка,

(3) цев: одстранити уводник метка,

(4) затварач: уклонити или скратити ударну иглу, машинском обрадом исећи чело затварача под углом од најмање 45 степени и заварити отвор ударне игле. Одстранити тело затварача, заменити га челичним делом и заварити га или смањити тело затварача за најмање 50% и заварити га,

(5) поклопац сандука: ослабити поклопац за затварање сандука или онемогућити растављање заваривањем,

(6) механизам за аутоматски рад: уништити клип и систем за позајмицу гасова сечењем или заваривањем. Спојити механизам за окидање заваривањем. Заварити доводни механизам код оружја са доводом муниције путем реденика,

(7) магацин: тачкасто заварити магацин за рам или сандук, у зависности од конструкције оружја или ако нема магацина, извршите тачкасто заваривање у отвору за магацин.

Члан 4

Осовина, чепова и шипки које се уграђују у оружје морају имати тврдоћу 58 ХРц + 6 ХРц.

Заварени спојеви - шавови на оружју морају имати затезну чврстоћу минимално 400 МПа и морају бити обрађени тако да не нарушавају спољни изглед оружја.

Члан 5

Онеспособљено оружје мора бити испитано, обележено и жигосано у складу са законом.

Онеспособљено оружје на себи мора имати видљиве и трајне ознаке о извршеном онеспособљавању и то: жиг за онеспособљено оружје и годину испитивања.

На онеспособљено оружје наноси се жиг за онеспособљено оружје, димензија 3,0 мм x 3,0 мм и последње две цифре године испитивања димензија 2,5 мм.

Изглед жига за онеспособљено оружје (Прилог), одштампан је уз овај правилник и чини његов саставни део.

Ознаке из ст. 2-4. овог члана морају бити утиснуте или угравиране на погодном месту на металном делу оружја.

Правна лица и предузетници који су извршили онеспособљавање, након спроведене процедуре испитивања, обележавања и жигосања издају Потврду о онеспособљавању оружја (Образац), која је одштампана уз овај правилник и чини његов саставни део, чију копију власник оружја прилаже надлежном органу уз пријаву о трајном онеспособљавању оружја.

Члан 6

Овај правилник ступа на снагу осмог дана од дана објављивања у "Службеном гласнику Републике Србије", а почиње да се примењује 5. марта 2016. године.

Самостални члан Правилника о измени и допуни   
Правилника о онеспособљавању оружја

("Сл. гласник РС", бр. 96/2016)

Члан 2

Овај правилник ступа на снагу осмог дана од дана објављивања у "Службеном гласнику Републике Србије".

Образац

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  
Назив правног лица или предузетника

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  
Седиште и адреса

Број \_\_\_\_\_\_\_\_\_\_\_\_\_\_\_\_  
Датум \_\_\_\_\_\_\_\_\_\_\_\_\_\_

ПОТВРДА О ОНЕСПОСОБЉАВАЊУ ОРУЖЈА

По захтеву

|  |
| --- |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| (име и презиме односно назив правног лица или предузетника) |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| (адреса пребивалишта односно седишта и ЈМБГ односно МБ) |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| (број личне карте или другог идентификационог документа) |

Онеспособљено је оружје:

|  |  |
| --- | --- |
| 1. | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| 2. | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| 3. | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| 4. | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| 5. | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
|  | (број оружног листа, орган издавања, врста, марка, калибар, фабрички број) |

|  |  |
| --- | --- |
| Испитивање, жигосање и обележавање извршено у | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
|  | (овлашћено лице за испитивање, жигосање и обележавање) |

\_\_\_\_\_\_\_\_\_\_\_\_\_\_\_\_\_\_\_, под бројем \_\_\_\_\_\_\_\_\_\_\_\_.

|  |  |  |
| --- | --- | --- |
| \_\_\_\_\_\_\_\_\_\_\_\_\_\_\_\_\_\_\_\_\_ | M.П. | \_\_\_\_\_\_\_\_\_\_\_\_\_\_\_\_\_\_\_\_\_\_ |
| Оружје преузео |  | Овлашћено лице |

Прилог

ЖИГ ЗА ОНЕСПОСОБЉЕНО ОРУЖЈЕ



Жиг за онеспособљено оружје